cyanic-selkie/wikianc huggingface dataset:
Reebok
Baie ontwikkeling het sedert die sewentigerjare van die vorige eeu aan hierdie kusstrook plaasgevind. Reebok het al hoe meer permanente inwoners gekry en saam met Klein-Brakrivier, Tergniet en Fraaiuitsig tot woonbuurte van Mosselbaai ontwikkel.
Digitaal
'n Digitale stelsel gebruik diskrete (dit wil sê nie aaneenlopende) waardes om inligting te verteenwoordig vir toevoer, verwerking, versending, stoordoeleindes ensovoorts. In teenstelling hiermee gebruik nie-digitale oftewel analoogstelsels 'n aaneenlopende reeks waardes om inligting te verteenwoordig. Alhoewel digitale voorstellings diskreet is, kan die inligting wat dit verteenwoordig of diskreet wees, soos syfers en letters of aaneenlopend wees soos in die geval van klanke, beelde en ander mates van kontinue stelsels.
2008 Formule Een-seisoen
Die Formule Een-seisoen van 2008 het uit 18 Grands Prix-wedrenne bestaan.
2017 Russiese Grand Prix
Die 2017 Formule Een Russiese Grand Prix is op 30 April 2017 op die Sochi Autodrom gehou. Dit was die vierde wedren van die kampioenskapseisoen gewees, en is deur Valtteri Bottas (sy eerste) gewen.
Bande
Pirelli sal die volgende bande aan alle spanne verskaf:
Dwergwaterblommetjie
Dit lyk soos die waterblommetjie, maar sy wit blompakkies is nie eens die helfte van die grootte nie. Dit word in die Papenkuils-vleiland naby Worcester aangetref en bereik daar een van die digtste spesiebevolkings in die land, saam met sewe ander vleilandplante wat op die rooilys is.
Rochester, Kent
Rochester se geskiedenis strek ver terug in die verlede. Die huidige nedersetting het sy oorsprong in 'n klein Saksiese dorpie. Sy Normandiese katedraal van 1077 (die huidige gebou dateer uit die 12de en 13de eeu), as kerk gestig in 604, is op een na die oudste in Engeland, net soos die diosees waarvoor dit as geestelike middelpunt dien. Die Normandiese kasteel van Rochester is op die hoogste punt van die historiese Romeinse stadsmuur opgerig om die laaste drif van die Medwayrivier voor sy monding te beskerm en bied vanuit sy toring, wat onder die hoogstes in Engeland gereken word, uitsigte oor die omgewing. Die historiese boukuns en besonderse atmosfeer van Rochester en sy omgewing was 'n inspirasie vir een van die invloedrykste skrywers in Victoriaanse Engeland, Charles Dickens (1812–1870). Dickens het in Chatham, 'n naburige nedersetting, van sy kinderjare deurgebring (sy familie het hulle daar gevestig toe hy vyf jaar oud was) en lang staptoere met sy vader onderneem. Later het hy 'n landelike woning in Higham naby Rochester bewoon - met 'n chalet in die Switserse styl waar baie van sy romans ontstaan het. Die skrywer het só onder Rochester se indruk gestaan dat dit in sy literêre werke 'n belangriker plek inneem as Londen. Baie van Rochester se argitektoniese besienswaardighede word in sy romans beskryf, waaronder die Elisabethaanse Restoration House van 1587 (die woning van Estella en Miss Havisham in Great Expectations), The Six Poor Travellers' House (ook bekend as Watts Charity, 'n gashuis wat vanaf die 1580's tot in die tyd van die Tweede Wêreldoorlog verblyf gebied het vir arm reisigers, onsterflik gemaak in een van Dickens se kersverhale), Eastgate House en Guildhall Museum wat aan die plaaslike geskiedenis gewy is.
Saampersbaarheidsfaktor
Die saampersbaarheidsfaktor (Z) word gebruik om afwykings van die ideale gaswet te bestudeer. Dit beskryf die verhouding van die molekulêre volume van 'n gas tot die molekulêre volume van 'n ideale gas by dieselfde temperatuur en druk.
Lys van outeurs/Z
A – B – C – D – E – F – G – H – I – J – K – L – M – N – O – P – Q – R – S – T – U – V – W – X – Y – Z
Marjorie Wallace
Marjorie Wallace OIS (1925, Edinburgh – 26 Junie 2005, Onrus) was 'n Suid-Afrikaanse skilder wat in Skotland gebore is en daar groot geword en studeer het. Nadat sy die Afrikaanse skrywer Jan Rabie in Parys ontmoet het en met hom getroud is, het sy haar in 1955 saam met hom in Suid-Afrika gevestig.
Jimmy Abbott
Biografie
Jimmy Abbott was 'n suksesvolle amateurbokser en wen die swaargewigamateurtitel in die Suid-Afrikaanse kampioenskap in 1976 en 1977. Hy het Wes-Transvaal verteenwoordig. Jimmy is ook in 1977 bekroon met die Suid-Afrikaanse amateurboksvereniging se merietekleure en ontvang 'n Springbokbaadjie.
Ocicat
Geskiedenis
Die ras is ontwikkel deur Siamese katte en Abessiniese katte te kruis. Later is silwer, gestreepte Amerikaanse korthaarkatte bygevoeg om die kat sy silwer kleur te gee, asook sy beenstruktuur en merke.
Asbestopluma lebedi
Asbestopluma lebedi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Das
Variante sluit in die ascotdas, strikdas, bolodas, ritsdas, krawat en aanknipdas. Die moderne strop, ascot, en strikdas is afstammelinge van die krawat. Nekbande is oor die algemeen slegs van een grootte, maar dit mag beskikbaar wees in 'n langer lengte. In sommige kulture sal mans en seuns dasse dra as deel van gereelde kantoorklere of formele drag. Sommige vroue dra dit ook, maar nie so dikwels as mans nie.
Belo Horizonte
Belo Horizonte staan vandag onder meer vir die kontras tussen geskiedkundige en moderne geboue bekend. Sommige word as vroeë voorbeelde van Brasiliaanse modernistiese argitektuur beskou – en as die begin van die samewerking van Juscelino Kubitschek, die destydse burgemeester van Belo Horizonte en latere president van Brasilië, en die meesterargitek Oscar Niemeyer. Niemeyer het die opdrag gekry om vyf moderne geboue langs die oewer van die kunsmatige Pampulhas-meer te ontwerp.
Verwesenlik is die Pampulha-kerk (Portugees: Capela de São Francisco de Assis of Igreja da Pampulha), 'n kasino (wat tans as kunsmuseum dien), 'n jagklub en 'n balsaal – in 'n ambisieuse vormetaal wat die plastiese potensiaal van beton ten volle benut. Die vyfde beplande gebou, 'n hotel, is uiteindelik nie gebou nie. Die hele kompleks (in Portugees Conjunto Moderno da Pampulha genoem) het in 1940 in samewerking met die ingenieur Joaquim Cardozo, die landskapsargitek Roberto Burle Marx en modernistiese kunstenaars (onder wie Candido Portinari) ontstaan.
Moeketsi Majoro
Persoonlike lewe
Majoro is met 'Masekoalane 'Mamusa Rankhelepe getroud. Die egpaar het twee kinders.
Bajadasaurus
Beskrywing
Die mees prominente anatomiese kenmerke van B. pronuspinax is die merkwaardige langwerpige neurale ruggrate van die servikale werwels wat vorentoe wys. Gallina et al. (2019) het voorgestel dat hierdie strukture moontlik as passiewe verdediging teen roofdiere gedien. Soortgelyke verlengde neurale rugrate is reeds in die verwante dicraeosouride Amargasourus aangeteken, behalwe dat dit agtertoe gebuig is.
Asbestopluma lycopodium
Die spons behoort tot die genus Asbestopluma en tot die familie Cladorhizidae. Die wetenskaplike naam van die spesie is die eerste keer geldig gepubliseer in 1887 deur Levinsen.
Toyger
Geskiedenis
Die ras is in die 1980's ontwikkel deur Judy Sudgen. Sy het besonderse merke aan twee van haar katte gesien. Dit het aan die katte se kop voorgekom, ’n area waar gewoonlik geen definitiewe patrone is nie. Sy het daarna ’n kat van Indië af ingevoer wat ook besonderse merke aan sy kop gehad het en toe met die katte begin teel. Sy het later die Bengaalse kat in die teelprogram gebruik om die ras ’n groter lyf te gee. Aangesien die Bengaalse kat ’n hibride is, word die Toyger ook as ’n hibride geklassifiseer.
Grabouw
NG gemeente
Grabouw was vroeër deel van die gemeente Somerset-Wes, hoewel die dorp in die distrik Caledon geval het. Die gebied is jare lank onder moeilike omstandighede deur leraars van Somerset-Wes bearbei. In 1933 is prop. G.C. van Schalkwyk as hulpprediker vir Somerset-Wes met standplaas Grabouw aangestel en in 1934 is tot afstigting oorgegaan. Die broeders van die ring het aanbeveel dat Grabouw 'n hulpbehoewende gemeente word omdat hulle nie kon insien hoe 460 lidmate, van wie min selfstandig was, sonder hulp van buite die mas sou kon opkom nie. Die lede van die nuutgestigte gemeentetjie het egter geweier en hulle geloof het hulle ook nog nooit beskaam nie.
Oukloofdam
Dam
Dit is in die jare 1929–1931 gebou en het ‘n maksimum volume van 4 200 000 m³ en dan is sy oppervlakte 0,38 km². Sy opvanggebied is 184 km² op die noordelike helling van die Swartberge en dit bedien 2,4 km² besproeiingsgrond.
Dawson City
Geskiedenis
Dawson City was die middelpunt van die Klondike Goud stormloop. Dit het in 1896 begin en die Eerste Nasies-kamp in 1898 in 'n vooruitstrewende stad van 40 000 verander. Teen 1899 was die goudstormloop op sy einde en het die stad se bevolking gedaal toe almal behalwe 8 000 mense vertrek het. Toe Dawson in 1902 as stad geïnkorporeer is, was die bevolking minder as 5 000. St. Paul's Anglikaanse Kerk, wat dieselfde jaar ook gebou is, is 'n Nasionale Historiese Gebied.
Grumman F9F Panther
Daar was 1,382 eenhede van die vliegtuig vervaardig.
NG gemeente Graaff-Reinet
Ds. Andrew Murray sr.
duimnael|regs|300px|Die derde kerk, op dieselfde prominente perseel as die tweede en vierde (huidige), is kort na die koms van ds. [[Andrew Murray sr. (1822–1866) gebou en het diens gedoen tot dit gesloop is om plek te maak vir die kerk wat in 1887 ingewy is.]]
Ds. Andrew Murray sr. was baie gelukkig in sy nuwe vaderland en het onbaatsugtige diens aan die gemeenskap gelewer. Hy het baie gedoen vir die sendingwerk in Suid-Afrika sowel as elders op die vasteland. Hy het baie belanggestel in en gehelp met die onderwys en was ook ’n groot voorstander van die vrystelling van slawe.
Ná 44 jaar het ds. Andrew Murray weens swak gesondheid afgetree. Die gemeente het ’n beker vol goue ponde aan die bejaarde predikant geskenk met sy aftrede. Net vier maande nadat hy sê emeritaat aanvaar het, is hy oorlede. In 1871 is ’n gedenknaald vir die suidelike kerkdeur opgerig deur ’n dankbare gemeente.
Ds. Charles Murray
Ds. Charles is in 1861 met Amelia Baillie getroud, die dogter van ’n Wesleyaanse sendeling, John Baillie. Uit dié huwelik 14 kinders gebore, van wie vier seuns en twee dogters na die sendingveld in Njassaland gegaan het. Hulle huistaal was Engels.
Die huidige kerkgebou opgerig
Dit was tydens die dienstyd van ds. Charles Murray dat die vierde kerk (die derde op dieselfde perseel) opgerig is. Omstreeks 1880 het ’n tydperk van voorspoed op die dorp en in die distrik geheers en het die kerk dan ook besluit om met die bou van ’n nuwe kerk te begin. Die eerste bydrae van £25 is op 29 September 1880 deur die firma Cleghorn & Harris gelewer. Tydens die Tamboekie-oorlog het ouderling H.J. Minnaar £60 ingesamel. Die koste van die boumateriaal is so laag moontlik gehou; die gemeenskap het byvoorbeeld die klippe en die vervoer na die kerk voorsien. Die klip vir die kerk het uit ’n steengroef op Kriekbult naby Adendorp gekom. Al die bouklip vir die kerk en die ringmuur is deur die eienaar van die grond, A. Neser, gratis aan die kerk voorsien. Die klip is reeds by die steengroef in die verlangde vorms gekap en dan na die bouperseel vervoer. Die vensters is van loodglas en die deure van soliede kiaathout vervaardig. Die banke in die kerk is van Amerikaanse greinhout gemaak. Tot 1941 moes gemeentelede hulle sitplekke huur teen ongeveer 50 – 75 sent per jaar. Die kerk bied sitplek aan ongeveer 1 500 mense.
Boulcus
Lewe
Bubulcus, was 'n deelnemer in die Boergondiese Sinode van Epao-Jenne, in die jaar 517.
Kuranda Skyrail
Die Kuranda Skyrail is 'n gondel-kabelspoor wat bo-oor die Barron Gorge Nasionale Park loop. Dit begin by die voorstad Caravonica in Cairns, Australië, en loop tot by Kuranda. Die ontwikkeling van die kabelspoor was in omstredenheid gehul omdat baie inwoners geglo het dat die kabelspoor skade aan die wêrelderfenisreënwoud kon aanrig.
Na sewe jaar se beplanning is die kabelspoor goedgekeur en na 'n konstruksieperiode van 14 maande is die kabelspoor in Augustus1995 vir die publiek oopgestel.
2010
Die jaar 2010 was 'n gewone jaar wat volgens die Gregoriaanse kalender op 'n Vrydag begin het. Dit was die 10de jaar van die 21ste eeu n.C. Dit was ook die eerste jaar van die dekade 2010's. Soos ander gewone jare het die jaar 12 maande, 52 weke en 365 dae gehad.
Krenneriet
Kristalstruktuur
Dit is 'n taamlik ingewikkelde struktuur wat geskryf kan word as ; x≈0,8. Daar is drie verskillende metaalposisies. Een daarvan is net deur goud beset en word deur [4+2] telluuratome omring. Die ander twee word statisties deur Ag en Au beset. Die omringing is [2+2+2]. Dit weerspieël die voorkeur van Au en Ag om lae omringingsgetalle te hê. Die helfte van die telluuratome vorm -ditelluriedpare soos dit ook in piriete aangetref word. Maar daar is ook 'n -tritelluriedgroep en 'n -telluriedanioon. Die metaalatome vorm golwende lae ewewydig aan die b-as. Die lae word deur die mono-, di- en tritelluried-groepe aanmekaar verbind.
Jan Bantjes
Hy sluit hom op Nuwejaarsdag 1837 aan by die Voortrekkerlaer op Thaba Nchu en vergesel Andries Pretorius die volgende jaar op sy Wenkommando en hou die "Journaal" van die ekspedisie. In 1839 vestig hy hom op Pietermaritzburg as prokureur, maar keer in 1840 terug na die Kaapkolonie. In 1848 tree hy op as onderwyser en "Klerk van den Kerkraad" op Fauresmith. Hy word in 1865 onderwyser op Potchefstroom waar hy in 1887 sterf.
Asbestopluma quadriserialis
Die spons behoort tot die genus Asbestopluma en tot die familie Cladorhizidae. Die wetenskaplike naam van die spesie is die eerste keer geldig gepubliseer in 1973 deur Tendal.
Paralimpiese Somerspele 1964
Aantal medaljes
Hier is al die lande wat medaljes by die Spele verower het:
Soetvarkblom
Die plant is seldsaam en inheems aan die Noord-Kaap waar dit voorkom op die Bokkeveld-eskarp naby Nieuwoudtville. Dit het 'n voorkomsgebied van slegs 46 km². In Engels staan dit as die Bokkeveld Arum bekend.
Mangaanmonofosfied
Kristalstruktuur
Daar is stowwe, soos vanadiummonosulfied VS wat by hoë temperature 'n oorgang MnP-tipe (B14) --> NiAs-tipe (B8) ondergaan en dit kan 'n fase-oorgang van tweede orde wees.
Witblits
Alhoewel die Kaapse Wijnbouwersvereniging (KWV) in 1924 die monopolie op brandewyn gekry het, word kolleges en landboumuseums toegestaan om hul eie witblits te stook. Die Kleinplasie-museum naby Worcester in die Wes-Kaap distilleer byvoorbeeld egte Kaapse witblits.
Roger Federer
Filantropiese werk
Op 24 November 2017 het Federer ’n eredoktorsgraad van die Universiteit van Basel ontvang uit erkenning vir sy rol in die verbetering van Basel en Switserland se internasionale reputasie en sy stigting se werk onder kinders van Afrika.
Richard Ayoade
Richard Ayoade (gebore 12 Junie 1977) is 'n Engelse akteur, skrywer, en regisseur. Hy is bekend vir sy rolle in die rolprente Submarine (2010), The Watch (2012), en The Double (2013), en in die televisiereeks The IT Crowd (2006).
Straat van Makassar
Hawestede aan die Straat van Makassar sluit in Balikpapan en Bontang in Borneo, en Makassar, Paloe en Parepare in Soelawesi. Die stad Samarinda is 48 km van die seestraat af.
Koraalsee
Die Internasionale Hidrografiese Organisasie beskou die seegebied oos van die Australiese deelstate Nieu-Suid-Wallis, Victoria en Tasmanië as deel van die Tasmansee, terwyl die seegebied oos van Queensland deel van die Koraalsee uitmaak. Die grens tussen Nieu-Suid-Wallis en Queensland dui ook die grens tussen die twee seë aan.
Roger Federer
2003
Federer het sy eerste Grand Slam-enkelspeltitel op Wimbledon gewen deur Andy Roddick in die halfeindstryd en Mark Philippoussis in die eindstryd te klop. In Augustus het hy die kans gehad om die no. 1-spelersposisie van Agassi af te neem as hy tot die Montreal-eindstryd kon deurdring. Hy het egter in die halfeindronde teen Roddick verloor en was daarna 120 punte agter Agassi.
E. de Roubaix
duimnael|regs|200px|E. de Roubaix.
Roger Federer
2005
Federer het 11 enkelspeltitels gewen, nes in 2004. Sy 81 wedstrydoorwinnings was die meeste sedert Sampras s'n in 1993, en sy rekord van 81-4 (95,2%) is steeds die derde beste wenpersentasie in die Ope-era, naas dié van John McEnroe in 1984 en van Jimmy Connors in 1974.
2008
Hy het in dié jaar een Grand Slam gewen: ’n enkelspeltitel teen Murray in die VSA-Ope. Nadal het Federer in twee Grand Slam-eindstryde geklop: die Franse Ope en Wimbledon. In die Australiese Ope het hy in die halfeindstryd teen die eindelike wenner, Djokovic, verloor. Dit het die einde beteken van sy rekord van 10 agtereenvolgende eindstryde. Hy het in twee ATP 1 000-eindstryde teen Nadal verloor: in Monte Carlo en Hamburg.
2010
In die Franse Ope het hy vir die eerste keer sedert die Franse Ope van 2004 nie ’n Grand Slam-halfeindstryd gehaal nie deur in die laaste 8 teen Söderling te verloor. Hy het daarmee sy rang as no. 1 verloor, net een week voordat hy Sampras se rekord van 286 weke as no. 1 sou ewenaar. Op Wimbledon het hy weer in die laaste 8 verloor, dié keer teen Tomáš Berdych, en vir die eerste keer in ses jaar en agt maande tot no. 3 gedaal.
E. de Roubaix
Skryfwerk
Sy eerste verhaal, Hoe my oom sy ferjaarsdag gefier het, verskyn op dertienjarige leeftyd in Ons Klyntji en word later in die debatboek De Gezellige opgeneem. Hy skryf in hierdie jare ook etlike gedigte, waarvan slegs een, Daar is maar net een Boesmanland, baie jare later in Die Brandwag en Die Huisgenoot gepubliseer word. In ’n landwye verhaalwedstryd van Die Brandwag behaal hy ’n prys met Piet en sy kossakkie en gee van daar af baie aandag aan sy skryfwerk. Sy bydraes verskyn gereeld in Die Brandwag en sommiges ook in ander tydskrifte, soos Die Huisgenoot en Goede Hoop. ’n Voorbeeld is die lang verhaal Oorlogsawenture van Nababebers in Boesmanland wat hy in 1925 skryf en wat in 1930 in Die Huisgenoot verskyn. Die primêre tema wat hy aanraak is die gewoontes van die Boesmanlanders en hul avonture op hulle lang trektogte met die vee. Soms gee hy ’n versameling anekdotes, soos in Op Wag in Boesmanland maar meermale is dit afgeronde verhale wat tref deur hulle roerende eenvoud.
Roger Federer
2011
In September 2011 is Federer in ’n Suid-Afrikaanse meningspeiling gekies as die betroubaarste en mees gerespekteerde mens in die wêreld naas Nelson Mandela.
2012
In die 2012-seisoen het Federer die meeste wedstryde sedert 2006 gewen. Hy het die eindronde van die Australiese Ope gehaal, waar hy teen Nadal verloor het. Hy het die Rotterdamse Ope vir die eerste keer sedert 2005 gewen deur Del Potro te klop. In die Doebai-tenniskampioenskapsbyeenkoms het hy Murray in die eindstryd geklop en die titel vir die vyfde keer in sy loopbaan gewen. In Indian Wells het hy Nadal in die halfeindstryd geklop en John Isner in die eindstryd.
2014
Ondanks sy besering het Federer die seisoen op ’n hoogtepunt geëindig deur teen Richard Gasquet van Frankryk te wen en Switserland te help om die Davisbeker vir die eerste keer in die geskiedenis te wen.
2015
Federer het die seisoen begin by die Brisbane- Internasionaal. Hy het Milos Raonic in die eindstryd verslaan en daardeur die derde man in die Ope-era geword met 1 000 of meer oorwinnings, naas Jimmy Connors en Lendl, asook die eerste man in die Ope-era wat in 15 agtereenvolgende jare minstens een titel gewen het. In Doebai het hy sy titel suksesvol teen Djokovic verdedig met 'n skoonsteloorwinning en daarmee sy sewende titel in dié toernooi gewen. Hy was slegs die vierde persoon sedert 1991 wat meer as 9 000 kishoue in sy loopbaan geslaan het. In Maart het hy die eindstryd in Indian Wells gehaal, maar teen die verdedigende kampioen, Djokovic, verloor.
2016
Federer het die seisoen in die Brisbane Internasionaal as die verdedigende kampioen begin, al het hy ’n virus gehad. Hy het egter verloor teen Milos Raonic, wat in skoon stelle gewen het. In die Australiese Ope het hy die halfeindronde gehaal, maar in vier stelle teen die eindelike kampioen, Djokovic, verloor. Die volgende dag het Federer ’n kniebesering opgedoen en vroeg in Februarie het hy ’n operasie ondergaan om ’n kraakbeenskyf te herstel. Hy het dus in Februarie en Maart die toernooie in Rotterdam, Doebai en Indian Wells misgeloop. Hy sou in Miami terugkeer, maar moes weens ’n maagvirus onttrek.
2017
Federer se 2017-seisoen is gekenmerk deur sy eerste Grand Slam-titel sedert 2012, die meeste titels sedert 2007 en die hoogste wenpersentasie sedert 2006. Statisties gesproke was dit sy beste seisoen sedert 2007.
Federer se volgende deelname was in September aan die Laverbekertoernooi, waarin hy span Europa verteenwoordig het. Hy het albei sy enkelspelwedstryde, teen Sam Querrey en Nick Kyrgios, gewen en met die laaste oorwinning die beker vir Europa verseker. Hy het ook vir die eerste keer saam met sy ou teenstander Nadal in ’n dubbelspelwedstryd gespeel; hulle het teen Sam Querrey and Jack Sock gewen.
Francois van Coke
Hierdie is die lewe (2017)
Francois en sy groep Die Gevaar het saam aan die liedjies geskryf. Die album is vervaardig deur Johnny de Ridder (Fokofpolisiekar) en Rudolph Willemse (Die Gevaar se baskitaarspeler). Die lied Hierdie is die lewe het was vir 'n week nommer 1 op iTunes en was vir 5 weke op die Top 10.Die album was vir 5 weke op die SA Top 20, gegrond op albumverkope, en vir 3 aaneenlopende weke in die top 2 posisies op Pretoria fm se treffersparade. Dit raak beter, was op 45 radiostasies landswyd gespeel vandat dit op 2 Februarie vrygestel is. Mensdom en Die wêreld is mal was ook groot gunstelinge en laasgenoemde het nommer 3 posisie behaal op kykNET se Top 20 musiekvideo's van 2017.
Dagdrome in Surbubia (2019)
ja, ons eet by die Spur
Francois van Coke & Vriende
Dieselfde vertonings is ook in Kaapstad gehou by die Grand Arena.
Frederick Sturrock
Die Sturrock-droogdok in die Kaapstad-hawe, in 1945 geopen, is na die minister genoem.
Kwaliteit
Kwaliteit kan nie uitsluitend vanaf die begrip klant of klantebehoeftes gedefinieer word nie aangesien dit gaan oor die objektiewe vastelling van wat kwaliteit is.
Kwaliteitsmeting
'n Aparte probleem, naas die uiteenlopend definisies van die begrip, is die meting van kwaliteit. Die definisie van 'n aspek van kwaliteit vereis die meetbaarmaking, oftewel dat dit moontlik gemaak word om die verskil tussen twee voorwerpe op 'n kwantitatiewe grondslag vas te stel aan die hand van 'n kwaliteitskriterium. Daarby word ingesluit die rangorde, die relatiewe- en die absolute verskil.
Standaarde
Die ISO 9000 standaard spesifiseer die vereistes vir 'n kwaliteitsbestuurstelsel wat die vervaardiging van 'n produk of diens moet ondersteun. Die standaard self beskryf nie die aktiwiteite wat uitgevoer moet word om 'n produk van hoë kwaliteit te lewer nie, maar beskryf eerder die vereistes en randvoorwaardes wat tydens die vervaardigingsproses in gedagte gehou moet word. Baie bedrywe dui egter daarop dat hulle aan hierdie standaard voldoen om te kenne te gee dat hulle kwaliteit lewer. Hiervoor kan hulle 'n sertifikaat van voldoening verwerf.
Waar ISO 9000 gaan oor die kwaliteitsbeheerproses, bestaan daar ook standaarde wat die eienskappe beskryf waaraan voldoen moet word om kwalitatief 'n goeie produk te lewer. 'n Voorbeeld hiervan is ISO 9126 wat die kwaliteitsaspekte van sagteware beskryf.
16de eeu
Nicolaas Copernicus het heliosentrisme voorgestel wat met sterk weerstand te staan gekom het. Tycho Brahe weerlê die teorie van hemelse sfere met die waarnemingsmeting van 'n 1572 voorkoms van 'n Melkweg supernova. Hierdie gebeure het die langdurige idee van 'n onveranderlike heelal wat deur Ptolemeus en Aristoteles ondersteun is, direk betwis, en het gelei tot groot rewolusies in sterrekunde en wetenskap.
Driedoring
Dit is 'n houtagtige meerjarige struik wat 1 - 2 m hoog word met doringagtige takkies wat gewoonlik in drieë aftak. Dit dra net klein blaartjies wat dit in die droë tyd verloor en dit kry klein wit blommetjies met 'n geel hart. Oorbeweide gebiede raak vinnig bedek met hierdie plant. Dit gee nie net slegte landbeheer aan, maar sorg ook dat die grond minder aan erosie blootstaan. Die plant is self nie smaaklik nie, maar tree op as verpleegsterplant vir ander jong plantjies. Dit kom in gebiede met 'n onreëlmatige reënval van 50 - 350 mm per jaar voor.
Spegvink
Hulle het bekend geraak vanweë die feit dat hulle ’n stokkie as gereedskap kan gebruik om op te maak vir hul kort tong. Hulle gebruik die stokkies om larwes uit boomholtes te grawe. Hulle maak soms die stokkie korter om dit meer hanteerbaar te maak en kan dieselfde stokkie oor en oor gebruik. Hulle sal ook verskeie stokkies beproef totdat hulle die regte een kry. Volgens ’n studie van 2001 word dié kennis waarskynlik nie sosiaal aangeleer nie, want jong voëls het dit gedoen sonder dat hulle met volwasse voëls in aanraking was.
Jazz
Gemengde Afrika- en Europese musikale subtiliteite
Usually such music was associated with annual festivals, when the year's crop was harvested and several days were set aside for celebration. As late as 1861, a traveler in North Carolina saw dancers dressed in costumes that included horned headdresses and cow tails and heard music provided by a sheepskin-covered "gumbo box", apparently a frame drum; triangles and jawbones furnished the auxiliary percussion. There are quite a few [accounts] from the southeastern states and Louisiana dating from the period 1820–1850. Some of the earliest [Mississippi] Delta settlers came from the vicinity of New Orleans, where drumming was never actively discouraged for very long and homemade drums were used to accompany public dancing until the outbreak of the Civil War.
'n Verdere invloed kom van die harmoniese styl van die kerkhimne, wat swart slawe aangeleer het en in hul eie musiek opgeneem het. Gedurende die vroeë 19de eeu het 'n toenemende aantal swart musikante Europese instrumente leer speel, veral die viool, wat hulle gebruik het om Europese dansmusiek te parodieer in hul eie cakewalk-danse.
Retensie van Afrika ritmes
In die periode na die Amerikaanse Burgeroorlog (na 1865) het Afro-Amerikaners daarin geslaag om oortollige militêre musiekinstrumente soos byvoorbeeld bastromme te verkry, en hieruit het 'n oorspronklike Afro-Amerikaanse trommusiek ontstaan, met tresillo en verwante gesinkopeerde ritmiese figure. Die tromtradisie het verskil van sy eweknieë in die Karibiese Eilande omdat dit oor 'n unieke Afro-Amerikaanse aard beskik het. Die skrywer Robert Palmer het opgemerk dat die "Die snaar- en bastromspelers gesinkopeerde kruisritmes gespeel het" en bespiegel dat "hierdie tradisie sekerlik uit die laaste helfte van die negentiende eeu dateer, aangesien dit nie in die eerste plek kon ontwikkel as daar nie 'n reservoir van poliritmiese verfyndheid was nie. "
Ragtime
Die klassiek-opgeleide pianis Scott Joplin het sy "Original Rags" in 1898 gekomponeer en in 1899 'n internasionale treffer gehad met "Maple Leaf Rag", 'n vierdelige ragtime mars met herhalende temas en 'n baslyn met oorvloedige sewende akkoorde. Die struktuur daarvan het gedien as basis vir verskeie ander "rags", en die sinkopasie in die regterhand, veral in die oorgang tussen die eerste en tweede motiewe, was destyds nuut.
Kootjie Snyman
Boeregeneraal Jacobus Philippus (Kootjie) Snyman (29 Januarie 1838 – 19 Desember 1925) word beskou as die swakste generaal van die Anglo-Boereoorlog.
Na die Slag van Diamond Hill digby Pretoria, is hy weens growwe pligsversuim van sy rang onthef, en is vir lafhartigheid op die slagveld tot tronkstraf gevonnis. Ná die val van Pretoria is hy deur die Britte vrygelaat en het die res van die oorlog op sy plaas deurgebring.
Stary Browar
Die sentrum bied daarnaas uitstallings aan en beskik oor 'n sogenaamde kunsbinneplein waar konserte, toneelopvoerings, vernissages, werkwinkels en ander kulturele aktiwiteite op die gebied van skildery, beeldhoukuns, teater, musiek, dans en film deur die Kulczyk-stigting aangebied word.
Andesien
Andesien is 'n silikaatmineraal wat ’n lid van die plagioklaasveldspaat soliede oplossingsreeks is. Die chemiese formule is (Ca, Na) (Al, Si) 4O8, waar Ca / (Ca + Na) (% anortiet) tussen 30% -50% is. Die formule kan geskryf word as Na0.7-0.5Ca0.3-0.5Al1.3-1.5Si2.7-2.5O8. Al1.3-1.5Si2.7-2.5O8.
Thaise kat
Beskrywing
Die Thaise kat is ’n kleurpuntkat met ’n lyf wat langer as dié van ander Westerse katrasse is, maar nie so lank soos die moderne Siamees met sy "Oosterse lyftipe" nie. Die kop is wigvormig en die voorkop lank en plat. Dit het ’n kort enkellaag-pels en het nie die langhaar-geen nie. Daar is geen aanduiding dat dit bloed van Westerse korthaarkatte bevat nie.
Oscar Niemeyer
Toekennings en pryse
Vroeë lewe
Niemeyer het sy jeug soos 'n tipiese jong Carioca van dié tyd deurgebring en glad nie oor die toekoms bekommer nie. Hy het sy sekondêre opleiding op die ouderdom van 21 voltooi en in dieselfde jaar met Annita Baldo getrou, 'n dogter van Italiaanse immigrante uit Padua. Die huwelik het aan hom 'n sin vir verantwoordelikheid gegee: hy het besluit om te werk en by 'n universiteit ingeskryf.
Eerste projekte
Teen die middel van die 20ste eeu het die Brasiliaanse argitektuur se modernisme erkenning geniet as die "eerste nasionale styl in die moderne argitektuur" (Reyner Bahnam). Die internasionale argitektuur-tydskrifte van die 1940's en 1950's het oorgeloop van lofredes en honderde bladsye aan die "uitverkore land van die mees oorspronklike en moedigste eietydse argitektuur" gewy. Monografieë het individuele argitekte soos Oscar Niemeyer en Affonso Eduardo Reidy behandel.
Die 1940's en 1950's
In die vorige jaar had Niemeyer 'n uitnodiging ontvang om aan die Yale-universiteit te doseer, tog is hy 'n visum geweier. In 1950 is die eerste boek oor Niemeyer se werk deur Stamo Papadaki in die VSA gepubliseer en drie jaar later is Niemeyer tot dekaan van die Harvard Graduate School of Design benoem. Sy lidmaatskap in die Kommunistiese Party het egter beteken dat vir die tweede keer 'n Amerikaanse visum aan hom geweier is.
Brasília
Niemeyer het 'n kompetisie vir die uitleg van Brasília georganiseer en dit was sy ou leermeester en groot vriend Lucio Costa wat as wenner aangewys is. Niemeyer sou die geboue ontwerp, terwyl Lucio die uitleg van die nuwe hoofstad beplan het. Binne die kort tydbestek van enkele maande het Niemeyer 'n groot aantal woon-, sake- en regeringsgeboue ontwerp, waaronder die setel van die president (Palácio da Alvorada), die huis van die visepresident, die gebou van Brasilië se Nasionale Kongres, die katedraal van Brasília ('n hiperboloïed-vormige gebou), die geboue van verskeie ministeries en ook talle woonstelprojekte. Wanneer 'n mens die stad vanuit die lug beskou, word duidelik dat bepaalde elemente in elke gebou voorkom en sodoende aan Brasília 'n vorm van argitektoniese eenheid gee. Baie beskou die katedraal van Brasília, met sy verskeie moderne simbolisme, as een van die pragtigste geboue in die stad. Sy ingang, 'n swak beligte wandelgang, kontrasteer met die natuurlike lig en helderheid van die kerksaal.
Die 21ste eeu
In 2006 het Niemeyer op die ouderdom van 98 jaar met sy jare lange assistent Vera Lucia Cabreira (wat in die 1940's gebore is) getrou. Die huwelik het in sy woonstel in die Ipanema-distrik van Rio de Janeiro plaasgevind, een maand nadat hy geval en sy heup gebreek het.
Krakow
Die hoofmarkplein (Rynek Główny)
Al fungeer Warskou intussen as nasionale hoofstad en regeringsetel, bring staatsgaste tradisioneel 'n besoek aan Krakow se hoofmarkplein. Die lys bekende persoonlikhede sluit die Duitse bondspresident Roman Herzog, koningin Elizabeth II van die Verenigde Koninkryk en die Russiese president Wladimir Poetin in.
Swart mense
Suidoos-Asië
Negritoes was vermoedelik die eerste inwoners van Suidoos-Asië. Nadat u Taiwan eenmaal bewoon het, Vietnam, en verskillende dele van Asië, is hulle nou hoofsaaklik tot Thailand beperk, die Maleisiese eilandgroep, en die Andaman- en Nicobar-eilande van Indië. Negrito beteken 'klein swart mense' in Spaans (negrito is die Spaanse verkleinwoord van "negro", dit wil sê 'klein swart mensie'); dit is wat die Spaanse koloniste die inboorlinge noem wat hulle in die Filippyne teëgekom het. Die woord 'Negrito' self het kritiek gekry in lande soos Maleisië, waar dit nou uitruilbaar is met die meer aanvaarbare Semang, alhoewel hierdie term eintlik na 'n spesifieke groep verwys.
Oos-Europa
Toe Afrikastate onafhanklikheid verkry het in die 1960's het die Sowjetunie baie van die kontinent se burgers genooi om in Rusland te kom studeer. Só het daar oor 'n tydperk van 40 jaar meer as 400 000 studente uit Afrika na Rusland vertrek om verder te gaan studeer.
Asteropus arenosus
Asteropus arenosus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Woiwodskap Groot-Pole
Die Woiwodskap Groot-Pole, Pools Województwo wielkopolskie, met Poznań as sy administratiewe sentrum, is een van 16 woiwodskappe in die Republiek van Pole. Dit is met die administratiewe hervorming van 1999 deur die samesmelting van die vroeëre woiwodskappe Poznań (1975–1998), Kalisz, Konin, Piła en Leszno geskep. Met 'n oppervlakte van byna 30 000 km² is dit die tweede grootste woiwodskap ná Masowië en met 'n bevolking van meer as 3,3 miljoen ook een van die mees bevolktes.
Geskiedenis
Net buite Poznań het die Nasionale Wielkopolska-park ontstaan.
Selfregerende stede
Die oorspronklike Duitse name en huidige bevolking word tussen hakies aangedui.
Kiel, Duitsland
Die industrialisering in die 19de eeu het van Kiel 'n eersterangse seehawe gemaak - so is belangrike uitvindings soos die eerste Duitse duikboot, die girostatiese kompas en die eggoloot deur Kielse ingenieurs in plaaslike skeepswerwe ontwikkel. 1871 het Kiel ná sy inlywing by Pruise 'n militêre rol as vloothawe en hoofbasis van die Duitse Ryksvloot gespeel. Met die opening van die Keiser-Wilhelm-kanaal (later Noord-Oossee- of Kiel-kanaal genoem) in 1895 is Kiel se rol as strategies belangrike seehawe nog eens bevestig.
Geografie
Danksy sy ligging aan die Kieler Förde, 'n fjord en natuurlike diepseehawe, het Kiel tot 'n beduidende Oosseehawe ontwikkel. Die stadsgebied van Kiel het hoefystervormig rondom die fjord uitgebrei. Die waterskeiding tussen Noord- en Oossee loop deur Kiel; die Eiderrivier, wat deur die stadsgebied vloei, mond in die Noordsee uit, terwyl die Noord-Oosseekanaal, 'n beduidende waterweg, se oostelike eindpunt in die stadsbuurt Holtenau geleë is. Die omgewing van Kiel word deur moreneheuwels oorheers en gaan in die ooste van Kiel regstreeks in die landskap Holsteinische Schweiz oor.
Pretoria News
Die Pretoria News is 'n koerant wat deur Leo Weinthal (1865 - 1930) gestig is en die eerste keer op 11 Junie 1898 in Pretoria verskyn het. Die koerant het publikasie gestaak tydens die Tweede Vryheidsoorlog, maar verskyn sedertdien daagliks. Die koerant word hoofsaaklik in Gauteng versprei, met verspreidingsgebiede in Noordwes en Mpumalanga. In 2008 is gemiddeld 28 055 koerante daagliks verkoop met 'n gemiddeld van 86 000 lesers. 65% van die lesers is swart terwyl 33% blank is. Teen die eerste kwartaal van 2022 het die koerant slegs 1 404 eksemplare per dag verkoop, terwyl nog 968 eksemplare gratis versprei is. Dit het van die Pretoria News die kleinste dagblad in Suid-Afrika gemaak.
Waterstofbinding
Binding
'n Waterstofbinding kom voor waar 'n waterstofatoom aan 'n relatiewe elektronegatiewe atoom verbind. Die elektronegatiewe atoom is gewoonlik fluoor, suurstof of stikstof. 'n Voorbeeld van so 'n molekuul is etanol wat 'n waterstofatoom het wat aan 'n suurstofatoom verbind is. Waterstofbindings is ook moontlik in molekules waar ander atome aan elektronegatiewe atome verbind is nie, soos in die geval van diëtieleter.
Lys van gedrukte Afrikaans-vreemdtalige woordeboeke
Agtergrond
Vreemdtalige woordeboeke het beperk gebly tot Engels, 'n internasionale en ampstaal, sekere nabye Afrikatale en plaaslike strategiese tale. Kleiner tale soos Ndebele en Swati is afgeskeep, maar Namibiese tale soos Otjiherero en Ndongo wat tydens die Grensoorlog benodig is, asook Fanakalo wat by die myne gebruik is, het aandag ontvang. Hierdie Afrikataalwoordeboeke het intussen verouderd geraak en wag sedert die aanvang van die nuwe millennium op hersiening. Die uitsondering in hierdie opsig is die Khoekhoegowab-glossarium wat in die jaar 2010 in Namibië verskyn het.
Jasper M. Cloete
Skryfwerk
As Jasper M. Cloete is hy veral bekend vir die reeks oor Noot Retief, speurder en Blou Bul rugbyspeler, wat in die Klub 707-reeks uitgegee is.
In Een lyk te min (1971) kan Noot Retief nie vir Santjie Behrens weerstaan toe sy hom vra om haar pa se dood te ondersoek nie. Die vinger wys na die tentprediker en oudkonsertinaspeler Hans de Wet en sy trawante, en dit lyk of Santjie se stiefma ook betrokke kan wees. Kort voor lank klap die vuiste en skote.
Jasper M. Cloete skryf ook ander verhale.
Graaf
In die Germaanse noorde en ooste van die Frankiese Ryk is die term Grafio gebruik terwyl in die Gallo-Romaanse suide en weste die Latynse comes gebruik is. Dit het aanleiding gegee tot die Duitse Graf, Gräfin en Nederlandse Graaf, Gravin teenoor die Franse Comte, Comtesse, Italiaanse Conte, Contessa, Spaanse Conde, Condesa ens.
Enklawe
'n Enklawe is 'n staatsgebied wat geheel en al deur buitelandse grondgebied omring word en gevolglik nie deur 'n tweede staat begrens word en ook geen toegang tot die oop see het nie. Uit die perspektief van die land wat soewereiniteit oor die enklawe het, word dit as 'n eksklawe beskou.
Enklawe-lande
Sommige enklawes is lande in eie reg, geheel en al omring deur 'n ander, en daarom nie eksklawes nie. Drie sulke soewereine lande bestaan:
Ware enklawes
Die lewe in sulke gebiede wissel baie van mekaar. Terwyl Europese enklawes in die moderne tyd gewoonlik wetsgewys goed gedefinieer is en hulle bevolking gewoonlik vry is om van een land na die ander te beweeg, is Asiese enklawes baie keer die gevolg van geskille oor grensverdrae. Dit veroorsaak dat die inwoners die slegste daaraantoe is, op die beste ernstige belemmer in hulle alledaagse lewe.
Flávia Monteiro
Persoonlike lewe
Sy woon tans saam met sakeman Avner Saragossy. Op 2 Julie 2015 is haar babadogter, Sophia, gebore in die kraamafdeling Perinatal, in Laranjeiras, in die suidelike sone van Rio.
Falkensee
Falkensee is 'n stad in die distrik Havelland van die Duitse deelstaat Brandenburg met 'n oppervlakte van 43,27 vierkante kilometer en 'n bevolking van 41 258 (soos op 31 Desember 2013), en daarmee die sesde grootste stad in Brandenburg.
Falkensee is in die noordweste van Berlyn geleë en grens in die noorde aan Schönwalde-Glien, in die weste aan Brieselang en in die suide aan Dallgow-Döberitz, wat almal tot Brandenburg behoort. In die ooste grens dit aan die Berlynse distrik Spandau.
Rekenaardrukker
'n Rekenaardrukker of meer algemeen na verwys as 'n drukker is 'n toestel wat 'n harde kopie skep (permanente menslik leesbare teks en/of grafika vanaf dokumente in elektroniese vorm gewoonlik op fisiese media soos papier of transparante). Baie drukkers word hoofsaaklik gebruik as randtoestelle vir rekenaars en word gewoonlik direk aan die rekenaar verbind en dien as bron vir gedrukte dokumente vir die gebruiker daarvan. Ander drukkers bekend as netwerkdrukkers het 'n ingeboude netwerk-koppelvlak (tipies 'n Ethernet netwerk) en kan dien as 'n bron van gedrukte dokumente vir al die gebruikers wat aan die netwerk verbind is. Verder kan baie moderne drukkers direk verbind word met elektroniese media soos geheuestokkies of geheuekaarte of aan beeldopname toerusting soos digitale kameras en skandeerders, terwyl ander drukkers gekombineer word met 'n skandeerders en/of 'n faksmasjien om 'n enkele eenheid te vorm. 'n Drukker wat met 'n skandeerder gekoppel is kan dan ook as 'n fotokopieërder dien.
Die wêreld se eerste rekenaardrukker was 'n negentiende eeuse meganiesaangedrewe toestel wat deur Charles Babbage ontwerp is vir sy Difference Engine.
Kolmatriksdrukkers
Kolmatriksdrukkers kan óf karakter- (soos 'n tikmasjien) óf lyngebaseerd (d.w.s. 'n enkele reeks horisontale piksels oor die blad se wydte) wees, na gelang van die manier waarop die drukkerkop saamgestel is.
Nasionale Party
Kleurlingstemreg
Die Nasionale Party kon in die 1953-verkiesing op 14 April weer nie daarin slaag om 'n meerderheid stemme te kry nie (49%), maar sy 89 setels het wel aan hom 'n volstrekte meerderheid in die Parlement gegee. Selfs voor dié "mandaat", in Oktober 1950, het Malan sekuur genoeg gevoel om 'n aanslag op die reg van sekere, kwalifiserende bruin mense om te stem, van stapel te stuur en so aanleiding te gee tot die uitgerekte stryd oor die Kleurlingstemregvraagstuk, wat tot Februarie 1956 sou duur. Minister Ben Schoeman het reeds in Junie die vorige jaar die regering se beleid saamgevat deur te sê: "Ons sal die Hottentotte van die wit man se kieserslys verwyder." Malan kon egter nie voor 1953 se verkiesing optree nie, omdat Klasie Havenga, leier van die Afrikanerparty sonder wie se steun die N.P. nie kon regeer nie, van hom verskil het.
Maretha Maartens
Tydskrifvervolgverhale en kortverhale
Die ligeenklip word opgeneem in die versamelbundel Die wond en ander verhale. Dit is die verhaal van ’n vrou wat in die dorre Namibië naby die woestyn vasgevang is in ’n liefdelose huwelik waarin haar man Naas haar aanrand, met geen ooglopende uitkomkans nie. Die titel verwys na die ligene wat honderde jare oud is en snags gloei en sappig word en ontkiem van die mis in die lug.
Kinder-en jeugliteratuur
Dit is egter veral as skrywer van geestelike boeke en as kinder- en jeugverhaalskrywer wat sy bekendheid verwerf. Verskeie van haar verhale is vir kleiner kinders bedoel. My dik boek bevat agt kort stories vir beginnerlesers. In Ons mooiste Kersfees bou twee wit en een swart kind met klei die stadjie Bethlehem onder bome om hulle geskenklose Kersfees mee op te helder. Dan gebeur daar ’n wonderwerk. Katte speel ’n rol in verskeie boeke. In Die bomelaars verwys die titel na rondloperkatte sonder tuiste in die park. Die storie draai rondom Mossie en sy rumatiekkoors. Grys kat, grys kat, jy laat vir Anja hoes is die verhaal van ’n meisie wat leer dat ’n mens somtyds iets moet opgee waarvoor jy lief is. In hierdie geval gee sy haar geliefde kat af omdat haar sussie allergies is vir katte. Die nagkat vertel van die kat Wolle se nagtelike manewales terwyl hy elke dag soet lê en slaap. Met hierdie boek is sy in 2000 die naaswenner vir ouderdomsgroep 6-7 jaar tydens die ATKV-Kinderboektoekennings. In Die baba luister is daar onder andere ’n gemmerkat na wie die baba luister. Hierdie boek is ’n wenner in Baba & Kleuter se kinderstoriekompetisie. Swart Griet is vas se titel verwys na ’n idioom wat verband hou met te veel drink. Thys se pa is ’n drankverslaafde en word in ’n inrigting opgeneem vir behandeling. Swart Griet is vas wen in 1984 die SANRA jeugboekwedstryd. Zek en die skoenlappers van die nag is gemik op ouer laerskoolkinders en is primêr daarop gerig om die geskiedenis meer interessant te maak. Hierin beleef vyf karakters elkeen ’n tydreis terug na die tyd van die Franse Hugenote. Die sterprinses handel oor Ester van die Bybel. Die kinderverhaal Soos heuning word opgeneem in die versamelbundel Goue fluit, my storie is uit onder redaksie van Linda Rode.
Volwasse literatuur
Sy skryf ook die biografie van Marike de Klerk, gewese eggenote van oud-president F.W. de Klerk (Marike: ’n reis deur somer en winter). Die boek bied ’n blik op die lewe van ’n vrou van ’n bekende politikus, met al die opwinding en frustrasies wat daarmee gepaardgaan. Die verhouding wat F.W. met Elita Georgiades het en met wie hy later getroud is, raak tydens die skryf van die boek bekend en Marike skryf self in ’n laaste hoofstuk op aangrypende wyse oor haar emosies in hierdie tyd. Na Marike en F.W. se egskeiding skryf Marike met Maretha se hulp ’n Plek waar die son weer skyn, waar Marike vertel van die moeilike verwerking van die gevoelens van verwerping en eensaamheid na die egskeiding.
Eerbewyse
In 1993 word sy saam met Winkie Direko aangewys as Ons Stad en die Bloemfonteinse Publisiteitsvereniging se Bloemfonteiner van die jaar. In 1994 vereer die Bond van Oud-Kovsies haar met die Cum Laude-toekenning vir haar uitsonderlike prestasies in die skryfkuns. Jong Dames Dinamiek ken in 1993 hulle Prestige-toekenning aan haar toe vir haar bydrae tot die breër gemeenskap. Die ATKV vereer haar in 1995 met die Vrou vir Vroue-toekenning vir haar besondere bydrae tot die Suid-Afrikaanse gemeenskap en in 2011 word sy deur Solidariteit Helpende Hand vereer vir haar bydrae tot die Afrikaanse literatuurskat.
Boeke vir volwassenes
1978 - Koms van die wolf
Kinder- en jeugboeke
2006 – Die beste ding since popcorn
Geestelike en didaktiese boeke
1983 - Elke dag se genade
2000
Margate, KwaZulu-Natal
Geskiedenis
In 1908, het Henry Richardson, 'n Engelse stadsbeplanner die dorp uitgelê en dit Margate, Kent genoem, na 'n ander kusvakansiedorp aan die noordkus van Kent, in die Verenigde Koninkryk. In 1941 is die nedersetting tot dorpsgebied verklaar en munisipale status het in 1947 gevolg. Die Margate-lughawe is in 1973 sowat 4 km vanaf die dorp geopen.
Vakansieoord
Margate beskik oor pragtige strande vir onder andere swem, branderplankry, en snorkel. Daar is ook baie woonstelle wat akkommodasie bied aan inwoners en besoekers. Margate word gekomplimenteer deur 'n afgeslote straat vir inkopies en talle restaurante, kroeë en nagklubs, wat dit 'n gesogte plek onder Suid-Afrikaners en buitelandse besoekers maak; dié spandeer graag hulle vakansies hier.
Andy Beckwith
Andy Beckwith is 'n Engelse akteur. Hy is bekend vir sy rolle in die rolprente Snatch (2000), The Infiltrator (2016), en Show Dogs (2018), en in die televisiereeks Game of Thrones (2011).
Aartappelskyfies
Geskiedenis
Tayto se idee het vir baie opwinding in die voedselbedryf gesorg, en die bestuurders van leidende aartappelskyfie-vervaardigers uit die VSA het na Dublin gekom om die nuwe produk te proe en 'n lisensie vir die vervaardiging in Noord-Amerika te kry. Danksy die verkoop van die regte het Tayto 'n welvarende man geword, en sy onderneming is nog steeds die grootste vervaardiger van aartappelskyfies in Ierland.
Bioenergie
Bioenergie is hernubare energie wat uit materiale met biologiese oorsprong verkry word. In sy nouste begrip is bioenergie sinoniem met biobrandstof – brandstof wat vanuit biologiese bronne afkomstig is. In 'n meer breër begrip verwys dit ook na biomassa – die biologiese materiaal wat as biobrandstof gebruik word – asook die sosiologiese, ekonomiese, wetenskaplike en tegnologiese studies wat op die verbruik van biologiese bronne vir energie fokus. Daar bestaan 'n effense tendens om eerder “bioenergie” in Europa te gebruik, en “biobrandstof” in Noord-Amerika.
Aartappelskyfies
Metode
Die basiese resep vir die bereiding van aartappelskyfies het steeds dieselfde gebly. Rou aartappels word geskil, in dun snye van sowat een millimeter gesny, in soutwater geplaas, gedroog en in diepolie gebak. Nadat die oortollige olie verwyder is, word die aartappelskyfies gesout en met speserye gegeur. Hulle kan warm of koud bedien word. Aangesien die water byna volledig verwyder is, hou die skyfies baie lank as hulle lugdig verpak word.